Държавен вестник, бр. 23, 2018 г., стр. 106

СТР.  106	
Д Ъ Р Ж А В Е Н  В Е С Т Н И К 	
БРОЙ  23
S68.0 Травматична ампутация на палеца на ръката (пълна) (частична), S68.1 Травматична ампутация на друг пръст на 
ръката (пълна) (частична), S68.2 Травматична ампутация на два и повече пръста на ръката (пълна) (частична).
В отделни  случаи  лицата  от летателния  състав  с дефекти на ръката, включени  към буква „б“ на рубриката, при 
положителна оценка  на  летец  консултант  от  изпитание в  условията  на тренажор  и  реален  полет, както и при изпълнена 
процедура за специфично решение „годен – индивидуално“, могат да бъдат допуснати на летателна длъжност.
Т.70 Въздействие на атмосферното налягане и налягането на водата.
Решенията са дадени в табличната част.  
Т75 Въздействие на други външни причини
Решенията са дадени в табличната част.
Клас XX. Външни причини за заболеваемост и смъртност (V01-Y98)
Y83 Хирургични операции и други хирургични процедури, причина за анормална реакция или късно усложнение у 
пациента, без споменаване за случайно вредно въздействие по време на изпълнението им
По буква „а“ се включват случаи след големи оперативни интервенции:
- обширна резекция на черния дроб (над 2 сегмента) с рязко смутени чернодробни функции;
- панкреатична резекция със смутени ендокринни или екзокринни функции;
- спленектомия (без извършената по повод травматична руптура на далака)  – освидетелстването се извършва по рубриката 
на основното заболяване, довело до спленектомия;
- обширна резекция на черва със смущения в пасажа и охранването;
- пластично заместване на магистрални артериални или венозни съдове;
- ендопротезиране на големи стави;
- коригиращи остеотомии на дългите тръбести кости;
- лобектомия на белия дроб; билобектомия; пулмоектомия;
- нефректомия;
- ампутация на цял крайник или сегмент от него;
- органна трансплантация и др., 
при които остават трайни и тежки нарушения на функциите на организма, без оглед на давността.
По буква „б“ се включват случаи след оперативни интервенции, при които е необходим по-дълъг период за приспособимост 
на организма и се очаква функционална възстановимост:
- сутура или частична резекция на черния дроб с умерени функционални смущения в него;
- операции на панкреса без смутени ендокринни или екзокринни функции;
- релапаротомия по повод рецидивиращ илеус, независимо от вида и причината;
- резекция на черва с леки следоперативни смущения;
- операция на диафрагмална херния, независимо от достъпа – лапаротомия или торакотомия;
- белодробни резекции (сегментектомии) над два сегмента до лоб.  
Лицата със спленектомия по повод травматична руптура на далака са годни  по всички графи, но не по-рано от 3 до 6 
месеца след оперативното лечение.
Решенията са дадени в табличната част.
Z 20.0 Контакт с болeн и възможност от заразяване  с инфекциозни болести.
Решенията са дадени в табличната част.
Z 21. Безсимптомен инфекциозен статус, предизвикан от вируса на човешкия имунодефицит (HIV)
Здравите носители на вируса на HIV по графи 1 и 6 са негодни, а по останалите графи ежегодно подлежат на диспансерен 
контрол в КИПТБ – ВМА – София, за оценка на клиничния и имунния статус. При развитие на разгърната клиника на 
СПИН се решават по рубрика В24.
Z34.0 Наблюдение върху протичането на нормална бременност
 Освидетелствани с установена нормално протичаща бременност са негодни по графи 1 и 6 Пилоти, шурмани, бордни 
инженери и други членове на екипажа на транспортни самолети с установена нормално протичаща бременност са годни 
за летателна длъжност само за периода от 13 до 24 гестационна седмица, а останалият летателен състав са в забрана 
за летателна длъжност през целия период на бременноста. Освидетелстваните се освобождават от тежки физически 
натоварвания, походи, физкултура, полеви занятия, денонощен наряд и всички дейности съгласно т. III от приложението 
към чл. 2 на наредба № 7/16.06.1993 г. на министъра на труда и социалните грижи и министъра на здравеопазването, обн., 
ДВ, бр. 58/06.07.1993 г.  за срока на бременността.
Z 72.1. Употреба на алкохол 
Решенията са дадени в табличната част.
Z 72.2. Използване на наркотици
Решенията са дадени в табличната част.
Z 73.1 Акцентирани личностни черти. Този раздел включва редица състояния и форми на поведение, които имат 
тенденцията да бъдат трайни и са израз на характерни за даден индивид стил на живот и отношение към себе си и към 
околните. 
За вземане на експертно решение по отношение на акцентираните личностни черти е необходима подробно събрана и 
обективизирана анамнеза за живота на освидетелствания, от която да е  видно, че проявленията на акцентираната личност 
имат траен и продължителен характер. Изискват се психологическа, авиомедицинска и командирска характеристики, 
сведение от близък, епикриза от специализирано лечебно заведение за болнична помощ (при проведено лечение). Лицата 
по всички графи подлежат на психологично изследване в ЦВМК, съгласно „Методиката за клинично психологично 
изследване за нуждите на психиатричния преглед и авиопсихологично изследване за определяне на психологичната 
годност за летателна длъжност“ (Приложение № 14).
При необходимост случаите се уточняват клинично в специализирано лечебно заведение на МО.
При обективизирана поведенческа дисфункция, с умерена или по-висока степен на изява и некомпенсируемост на чертите, 
решенията се вземат по буква „а“ от рубриката. 
При леки форми с липсваща, минимална или слабо изразена поведенческа дисфункция и компенсируемост на чертите и липса 
на отрицателно отражение върху летателната длъжност, решенията се вземат по буква „б“. При определяне на годността